hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy ro hy es es tr en en hy hy hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Ըստ պաշտոնական վարկածի, զինծառայող Արայիկ Ավետիսյանի սպանությունը տեղի է ունեցել 2001 թվականի հոկտեմբերի 30-ին՝ շտաբի պետի աշխատասենյակում։ Զինծառայող Կարեն Սարգսյանը Ավետիսյանից վերցել է փամփուշտներով լիցքավորված ՊՄ տեսակի ԼՌ-2009 ատրճանակը և փողն ուղղելով Արայիկ Ավտիսյանի վրա՝ սեղմել ձգանը։
Ավետիսյանի մայրը՝ Անահիտ Մկրտչյանը, որն այս տարիներին իր սեփական հետաքննությունն է արել, համոզված է, որ տղային դիտավորյալ, շահադիտական նպատակներով սպանել է գումարտակի հրամանատար Մհեր Ստեփանյանը՝ մի քանի օրով տուն արձակուրդ գալու հրամանատարին խոստացված 100 ԱՄՆ դոլարը չտանելու համար: Արայիկը սպանվել էր արձակուրդից վերադառնալուց անմիջապես հետո․
ՄԻԵԴ-ն արձանագրել է, որ գործով անցնող մեկ այլ ականատես վկա՝ դեպքի հաջորդող տարին տվել է էականորեն տարբերվող այլ ցուցմունք, որը լրիվ փոխել է դեպքի նախնական վարկածը, ապացուցելով, որ սպանությունն իրականացվել է հրամանատարի կողմից։ Վկան շատ մանրամասն դրվագներով պատմել է կատարվածը, սակայն փաստի առթիվ պատշաճ քննություն չի իրականացվել։
Դեպքից հետո նա Հայաստանից բացակայել է և Ռուսաստանի դաշնությունում է գտնվում մինչ օրս, այնինչ փաստաբանի խոսքով՝ ակտիվ քննչական գործողությունների ընթացքում նա այստեղ է եղել, սակայն քննությունն իրականացնող մարմինները որևէ գործողություն չեն ձեռնարկել։ ՄԻԵԴ-Ն արձանագրել է, որ պատշաճ քայլեր չի ձեռնարկվել նրան հայտնաբերելու ուղղությամբ․
«Կարևոր ցուցմունք էր տրվել, որը չի ստուգվել։ Ցուցմունքից մեկ ամիս անց վկան հրաժարվել էր դրանից, ասելով՝ հորինել եմ, իսկ դատարանը չի ցանկացել ծավալվել այդ կարևոր ցուցմունքի շուրջ և իմանալ հրաժարվելու պատճառի մասին։ Առաջին իսկ պահից վարույթն իրականացնող մարմինն ընդունել է այն վարկածը, որն իրենց հրամցրել են։ Դեպքի վայրում ասել են, որ զինծառայողի վրա կրակել է Կ․-ն ու ամեն ինչ սկսվել է այդ վարկածի շուրջ պտտվել։ Հեքիաթ են հորինել և դա մատուցել վարույթն իրականացնող մարմնին, որը հավատացել է դրան և միայն այդ վարկածի շուրջ ծավալվել»,- նշում է փաստաբան Մելքոնյանը։
Նախաքննության ընթացքում պարզվել էր, որ Արայիկի մարմնի վրա առկա էին ոչ հրազենային վնասվածքներ։ Ըստ զինծառայողի մոր, ինչպես նաև վկայի նախնական ցուցմունքի, դրանք հասցվել են հրամանատարի կողմից՝ զենքի կոթով․
«Իմ տղայի գործը բացահայտ էր, ունեմ բոլոր ապացույցները, որոնք իրավական գնահատական ստանալով,  դժվար չէր լինի սպանություն  կատարող անձին բացահայտել և մեղադրանք առաջադրել, շատ ապացույցներ ունեմ, որին նախաքննական մարմինը էդպես էլ գնահատական չտվեց, ուշադրություն չդարձրեց։ Նախաքննական մարմինը պարզապես ցանկացավ հանցագործությունը թաքցնել»,- նշում է մայրը և վրդովմունքով տեղեկացնում, որ հրամանատարը մինչ օրս իր պաշտոնին է և շարունակում է զինվորների նկատմամբ դաժան վերաբերմունքը։
Հատկանշական է, որ առկա է նաև Արայիկի գլխի վնասվածքի տրամաչափի և զենքի փամփուշտի տրամաչափի անհամապատասխանություն։ Տուժողի իրավահաջորդի նախկին ներկայացուցիչ, ռազմական փորձագետ Ռուբեն Մարտիրոսյանի խոսքով «Մակարով» տեսակի զենքն ունի 9,2մմ տրամաչափ, բացում է 10 և ավելի մմ տրամաչափի անցք, իսկ, ըստ փորձագետի, Արայիկի գլխին առկա է 7մմ տրամաչափի վնասվածք․
«Փորձագետի խոսքում հակասություն կա, չի համապատասխանում վնասվածքը զենքի հետ։ Սպանությունը կատարվել է այլ մարդու կողմից՝ այլ զենքով․ սա կհասկանա անգամ ամենապարզունակ մարդը, սակայն այս ճշմարտությունը ձեռք չի տալիս քննչական մարմիններին և Դատախազությանը։ Եթե այս գործը լիովին բացահայտվի, հարյուրավոր մարդիկ կզրկվեն իրենց պաշտոններից և կհայտնվեն ճաղերի հետևում»,- Forrights-ի հետ զրույցում հայտարարում է անկախ փորձագետ Ռուբեն Մարտիրոսյանը
Եվրոպական դատարանն իր հերթին արձանագրել է, որ այսքան տարիների ընթացքում չի պարզաբանվել, թե ինչ զենքով է սպանված եղել և թե որտեղից Արայիկի վրա բութ, կոշտ սահմանափակ մակերես ունեցող գործիքի հարվածների հետքեր։
Գումարտակի հրամանատար Մհեր Ստեփանյանն այս գործով մեղադրվել է պաշտոնական դիրքի չարաշահման և զինվորներին ծեծելու համար, ազատազրկվել ընդամենը  երկու տարի ու ազատ արձակվել: Տուժողի կողմից այն բողոքարկվել է, գործը վերաբացվել՝ երկու անգամ, սակայն կարճ ժամանակ անց՝ կասեցվել։ Վերջին նոր քննությունը սկսվել է հեղափոխությունից հետո, երեք ամիս անց՝ կրկին փակվել․
«ՄԻԵԴ-ն արձանագրել է, որ գործը  ներպետական դատարանների կողմից երկու անգամ ուղարկվել է նոր քննության, ինչը հստակ  խոսում է ՀՀ դատաիրավական համակարգի լուրջ թերացումների մասին: Դատարանն արձանագրել է, որ քննությունը պատշաճ չի իրականացվում և տեղից չի շարժվում»։
Ըստ փաստաբանի, Եվրոդատարանի կողմից արձանագրված խախտումները նորություն չէին ոչ ոքի համար, դրանք պարբերաբար բարձրաձայնել են իրենք, սակայն անկատար մնացել պատկան մարմինների կողմից։
Այսօր՝ ՄԻԵԴ վճռից հետո, ենթադրվում է, որ ինչ-որ գործողություններ կիրականացվեն, գործը կվերաբացվի այն խախտումների շուրջ, որոնք դատարանի կողմից արձանագրվել են․
«19 տարի է անցել սպանությունից և գործի ճիշտ ելակետային տվյալներն այսօր չկան, իսկ գործի տվյալներն այնքան խեղաթյուրված են, որ իրական հանգամանքները վերականգնելը շատ դժվար է լինելու»,- ցավով արձանագրում է փաստաբանը։
Նշենք, որ ՄԻԵԴ-ի որոշման համաձայն՝ Հայաստանը Ավետիսյան ընտանիքին պարտավորվում է փոխհատուցել 24 հազար եվրո՝ ոչ նյութական վնասի դիմաց, ինչպես նաև 2 հազար եվրո՝ դատական ծախսերի համար: Ռոզա Վարդանյա
Նախորդ նյութըՀաստատվել է կորոնավիրուսով վարակվելու 145, մահվան՝ 1 նոր դեպք. ընդհանուր՝ 3029 դեպք
Հաջորդ նյութը«Էդմոն Մարուքյանի նկատմամբ բռնություններն ուղղակի խուլիգանության դրսևորում է»․ իրավապաշտպանը՝ Ազգային ժողովում ծեծկռտուքի մասին
Դատավոր Բորիս Բախշյանն արդարացվեց
«Մենք երկու տարի է քարի հետ ենք խոսում»
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Պայմանագրային զինծառայողը նռնակ է պայթեցրել կնոջ ծնողների տանը կից հողամասում․ նա...
Արման Թաթոյանը միջոցներ է ձեռնարկում՝ Google-ի հավելվածներում վերացնելու Սյունիքում մի շարք...
Edit with Live CSS
Write CSS OR LESS and hit save. CTRL + SPACE for auto-complete.